Държавен вестник, бр. 86, 2022 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  86
№ 21.10.2021 г. на Общинския съвет – Стражица, 
изменена с Решение № 170 от 29.04.2021 г. и Ре-
шение № 320 от 30.08.2022 г. Образувано е адм. 
д. № 614/2022 г. по описа на Административния 
съд – Велико Търново. Заинтересованите страни 
могат да се присъединят към оспорването до 
първото съдебно заседание. Делото е насрочено 
за 25.11.2022 г. от 9,30 ч.
6745
Административният съд – Велико Търново, на 
основание чл. 181, ал. 1 от Административнопро-
цесуалния кодекс съобщава, че е постъпил протест 
на прокурор в Окръжната прокуратура – Велико 
Търново, против разпоредбите на чл. 36, т. 16 от 
Наредбата за определянето и администрирането 
на местните такси и цени на услуги на терито-
рията на община Велико Търново с искане за 
обявяване на нейната нищожност и чл. 68, ал. 1 
от същата наредба с искане за нейната отмяна 
като незаконосъобразна. Образувано е адм. д. 
№ 663/2022 г. по описа на Административния 
съд – Велико Търново. Заинтересованите страни 
могат да се присъединят към оспорването до 
първото съдебно заседание. Делото е насрочено 
за 16.12.2022 г. от 10 ч.
6805
Административният съд – Пловдив, съоб-
щава, че въз основа на Заповед № АК-04-7 от 
29.09.2022 г. на областния управител на област 
Пловдив е образувано производство за оспорва-
не на Наредбата за изменение и допълнение на 
Наредбата за реда за придобиване, управление и 
разпореждане с общинско имущество на Община 
Първомай – в частта на § 11, с който се изменя 
чл. 31, ал. 2 в текста на: „Срокът на договора за 
аренда не може да бъде… по дълъг от 30 години“, 
приета с Решение № 326, взето с протокол № 37 
от 31.08.2022 г. на редовно заседание на Общин-
ския съвет – Първомай. Образувано е адм. д. 
№ 2505/2022 г. по описа на Административния 
съд – Пловдив, XXV състав.
6716
Административният съд – Пловдив, на основа-
ние чл. 181 във връзка с чл. 188 от АПК съобщава, 
че е образувано адм. д. № 2407 по описа за 2022 г. 
на Административния съд – Пловдив, по жалба 
на Добромир Стефанов Стефанов против чл. 40, 
ал. 1, 2 и 4, чл. 42 от Наредбата за организацията 
на движението и паркирането на територията на 
община Пловдив.
6804
Административният съд – София-град, на ос-
нование чл. 181, ал. 1 и 2 от Административнопро-
цесуалния кодекс съобщава, че е постъпила жалба 
от „Фармпро“ – ООД, против Заповед № РД-449 
от 31.05.2022 г. на министъра на околната среда 
и водите, с която на основание чл. 67, ал. 4, т. 2 
и чл. 115, ал. 1, т. 14 от Закона за биологичното 
разнообразие е забранен вносът и развъждането 
на Американска норка (визон) (Neovison vison) на 
територията на Република България, по която е 
образувано адм. д. № 6299/2022 г., насрочено за 
разглеждане в публично съдебно заседание на 
10.02.2023 г. от 9,30 ч.
6747
Административният съд – Стара Загора, на 
основание чл. 218, ал. 2 от ЗУТ съобщава, че е 
постъпила жалба от Тошо Иванов Колев от с. 
Лясково, община Стара Загора, с искане за отмяна 
на Решение № 1779 от 30.06.2022 г. на Общинския 
съвет – Стара Загора, за одобряване на окончате-
лен проект за общ устройствен план на община 
Стара Загора в частта му относно територия 
за озеленяване 7/Оз, в която попадат поземлен 
имот с идентификатор 68850.527.1073 по КК на гр. 
Стара Загора и поземлен имот с идентификатор 
68850.527.1072 по КК на гр. Стара Загора, двата с 
адрес Стара Загора, кв. Железник – разширение. 
По оспорването е образувано адм. д. № 485/2022 г. 
по описа на Административния съд – Стара Загора. 
Заинтересованите лица могат да подадат заявление 
за конституирането им като ответници в произ-
водството по адм. д. № 485/2022 г. в едномесечен 
срок от деня на обнародване на съобщението в  
„Държавен вестник“. Заявлението следва да е 
със съдържание, отговарящо на изискванията на 
чл. 218, ал. 5 от ЗУТ. Към заявлението следва да 
се приложат писмени доказателства, удостове-
ряващи качеството на заинтересовано лице на 
заявителя. Със заявлението е недопустимо да 
се правят искания за отмяна на индивидуалния 
административен акт, както и за присъединяване 
към подадената жалба.
6690
Административният съд – Стара Загора, на 
основание чл. 218, ал. 2 от ЗУТ съобщава, че по 
жалбата на Боян Иванов Богданов е образувано 
адм. д. № 497/2022 г. по описа на Администра-
тивния съд – Стара Загора, с която се оспорва 
Решение № 1779 по протокол № 40 от проведено на 
30.06.2022 г. заседание на Общинския съвет – Ста-
ра Загора, с което е одобрен окончателен проект на 
общ устройствен план (ОУП) на гр. Стара Загора, 
с изключение на територията на парк „Бедечка“, в 
частта му относно територия за озеленяване, със 
специфично предназначение – за гробищен парк, 
в която попада поземлен имот с идентификатор 
52252.527.10.59, намиращ се в м. До селото, в 
землище на с. Ново село, община Стара Загора, 
целият с площ 11 586 кв. м. Заинтересованите 
лица по чл. 127, ал. 13 от ЗУТ могат да подадат 
заявления за конституирането им като ответници 
в производството в едномесечен срок от деня 
на обнародване на оспорването. Заявлението на 
заинтересованите лица за конституирането им 
като ответници по делото следва да има съдър-
жанието по чл. 218, ал. 4 от ЗУТ.
6742
Окръжният съд – Монтана, гр. отделение, 
указва на Демир Ницевич, роден на 10.10.1994 г., 
гражданин на Република Сърбия, без регистриран 
адрес в РБ и с неизвестен адрес в чужбина, че 
има качеството на ответник по гр.д. № 303/2022 г. 
по описа на МОС, образувано по предявен иск с 
правно основание чл. 62, ал. 2 от СК от Василена 
Ивайлова Бойчева от с. Боровци, община Берко-
вица, ул. Дунав № 3. Съдът указва на същия, че в 
двуседмичен срок от обнародването в „Държавен 
вестник“ следва да се яви в деловодството на 
Окръжния съд – Монтана, за да получи исковата 
молба с приложенията за отговор в едномесечен 
срок, като следва да посочи съдебен адресат в 
страната, в противен случай делото ще се гледа 
при условията на чл. 48, ал. 2 от ГПК.
6791